In SA kry regeringsamptenare meer as in die privaat sektor. Laasgenoemde is al deur die jare oor en oor uitgewys en bewys.
Wat ‘n klug! En indien daar agter die skerm gekyk word wie agter die e-tol bedryf sit, dan kom mens af op ou maatjies van die Zuma-era. Nóg geld onder deur die tafel wat ‘n ingewikkelde paadjie loop.
Ons het beter paaie gekry. Iemand moet vir dit betaal. As jy nie van die beginsel hou nie bly van die tolpaaie af. Ry die alternatiewe pad. Die kultuur van nie betaal kan nie selektief geld nie
Wanneer die kaders ophou stroop en staatsbesteding drasties ingekort word sal daar oorgenoeg wees om alles te doen wat die Staat veronderstel is om te doen. Roei die wortel van die kwaad uit en hou op om die simptome te dokter. As mens tandaarts toe gaan gee hy jou nie net ‘n pilletjie vir die tandpyn nie.
Hoekom werk die Gautreinprojek? Kundige mense met verstand het dit goed nagevors en weldeurdagte besluite geneem deur EERS die betaal metode te bestudeer. Jy sal nie op daardie trein klim as jy nie betaal het nie en dit is hoe dit moet wees. Hulle het nie net geld gesien en gekyk wie kan bevoordeel word deur die regte tenders toe te staan nie. Met E-tol het hulle eers die geld gesien en toe links en regs gespandeer sonder om aan die gevolge te dink. Ek dink dit is nou bietjie laat om te verwag die mense moet nou die agterstallige gelde betaal. Niemand het nou geld vir bog nie. Slim het weereens sy baas gevang. Die ANC kan nie verwag ons moet betaal vir hulle foute en die feit dat biljoene rande voete gekry het nie. Raak eers ontslae van al die onbevoegde mense met lang vingers dan eers kan die land regkom.